CELEX: 62012TN0076
Language: da
Date: 2012-02-15 00:00:00
Title: Sag T-76/12: Sag anlagt den 15. februar 2012 — Nu Air Compressors and Tools mod Kommissionen

21.4.2012   
            
            
               DA
            
            
               Den Europæiske Unions Tidende
            
            
               C 118/29
            
         Sag anlagt den 15. februar 2012 — Nu Air Compressors and Tools mod Kommissionen
   (Sag T-76/12)
   2012/C 118/49
   Processprog: engelsk
   
      Parter
   
   
      Sagsøger: Nu Air Compressors and Tools SpA (Robassomero, Italien) (ved solicitor R. MacLean)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Artikel 1 i Kommissionens afgørelse K(2011) 8824 endelig og artikel 1 i Kommissionens afgørelse K(2011) 8812 endelig, begge afgørelser dateret den 6. december 2011, annulleres delvist, for så vidt som de kun indrømmer delvis tilbagebetaling af den af sagsøgeren betalte antidumpingtold for import af kinesisk fremstillede kompressorer i medfør af Rådets forordning (EF) nr. 261/2008 af 17. marts 2008 om indførelse af en endelig antidumpingtold på importen af visse kompressorer med oprindelse i Folkerepublikken Kina (1).
            
         
               —
            
            
               Der træffes bestemmelse om, at de anfægtede afgørelser opretholdes, indtil Europa-Kommissionen har truffet de foranstaltninger, der er nødvendige til opfyldelse af en dom afsagt af Retten.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat fire anbringender.
   
               1)
            
            
               Første anbringende, hvorefter
               
                           —
                        
                        
                           Kommissionen har anlagt et åbenbart urigtigt skøn ved at anvende en passende og rimelig ikke-forretningsmæssigt forbundet EU-importør fortjenstmargen og dermed undladt at fastsætte en realistisk eksportpris med henblik på at beregne det korrekte antidumpingbeløb, som skal tilbagebetales, og herved overtrådt antidumpinggrundforordningens artikel 2, stk. 9, og artikel 18, stk. 3 (2).
                        
                     
         
               2)
            
            
               Andet anbringende, hvorefter
               
                           —
                        
                        
                           Kommissionen har anlagt et åbenbart urigtigt skøn ved at fratrække antidumpingtold som en udgift ved beregningen af eksportprisen, og dermed undladt at fastsætte en realistisk dumpingmargen med henblik på at beregne det korrekte antidumpingbeløb, som skal tilbagebetales, og herved overtrådt antidumpinggrundforordningens artikel 2, stk. 9, artikel 2, stk. 11, og artikel 11, stk. 10.
                        
                     
         
               3)
            
            
               Tredje anbringende, hvorefter
               
                           —
                        
                        
                           Kommissionen ikke på en hurtig og passende måde underrettede sagsøgeren om de nødvendige betingelser for at opfylde antidumpinggrundforordningens artikel 11, stk. 10, og herved tilsidesatte sagsøgerens ret til forsvar og princippet om god forvaltningsskik, der er knæsat i EU-retten, og fastsat ved artikel 41 i Den Europæiske Unions charter om grundlæggende rettigheder.
                        
                     
         
               4)
            
            
               Fjerde anbringende, hvorefter
               
                           —
                        
                        
                           Kommissionen som følge heraf ulovligt tilbageholdt yderligere antidumpingtoldbeløb, som skal tilbagebetales, og som sagsøgeren lovligt har krav på grundet de ovennævnte overtrædelser af EU-retten.
                        
                     
         
      (1)  EUT L 81 af 20.3.2008, s. 1.
   
      (2)  Rådets forordning (EF) nr. 1225/2009 af 30.11.2009 om beskyttelse mod dumpingimport fra lande, der ikke er medlemmer af Det Europæiske Fællesskab (EUT L 343 af 22.12.2009, s. 51).